pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ตั้งเป้าบุคลากรทางการแพทย์ในสังกัด “ปลอดวัณโรค”
วันอังคารที่ 28 พฤศจิกายน 2560
สธ.ตั้งเป้าบุคลากรทางการแพทย์ในสังกัด “ปลอดวัณโรค”
กระทรวงสาธารณสุข เร่งค้นหาและจัดการปัญหาบุคลากรทางการแพทย์ป่วยเป็นวัณโรค ตั้งเป้าหมายปี 2561 “ลดโรค ลดเสี่ยง” โดยลดอัตราป่วยไม่เกินร้อยละ 5 และลดอัตราป่วยรายใหม่ไม่เกินร้อยละ 1 ในโรงพยาบาลศูนย์ โรงพยาบาลทั่วไป
กระทรวงสาธารณสุข เร่งค้นหาและจัดการปัญหาบุคลากรทางการแพทย์ป่วยเป็นวัณโรค ตั้งเป้าหมายปี 2561 “ลดโรค ลดเสี่ยง” โดยลดอัตราป่วยไม่เกินร้อยละ 5 และลดอัตราป่วยรายใหม่ไม่เกินร้อยละ 1 ในโรงพยาบาลศูนย์ โรงพยาบาลทั่วไป
วันนี้ (28 พฤศจิกายน 2560) ที่โรงแรมพูลแมน จังหวัดขอนแก่น นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์ภายหลังเปิดการประชุมความร่วมมือในการดูแลสุขภาพบุคลากรทางการแพทย์ ครั้งที่ 10 ซึ่งมีผู้เข้าร่วมประชุมจาก 33 ประเทศ ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้ประกาศยุทธศาสตร์ความปลอดภัยของผู้ป่วยและบุคลากรสาธารณสุข (Patient and Personnel Safety: 2P Safety) เพื่อให้ผู้ป่วยปลอดภัย ได้รับบริการสุขภาพที่ดี และบุคลากรสาธารณสุขปลอดโรค ซึ่งจากการสํารวจของสํานักบริหารการสาธารณสุขในโรงพยาบาลศูนย์/โรงพยาบาลทั่วไปในเดือนกรกฎาคม2560พบว่ามีบุคลากรป่วยเป็นวัณโรคจํานวน235ราย บางโรงพยาบาลมีบุคลากรป่วยเป็นวัณโรครายใหม่สูงถึง21ราย รวมทั้งที่ประชุมรัฐมนตรีว่าการกระทรวงสาธารณสุขโลกที่มอสโคว์ เมื่อพฤศจิกายน 2560 ที่ผ่านมาได้มีมติลดการติดวัณโรคในบุคลากรทางการแพทย์ ดังนั้นในปี 2561 กระทรวงสาธารณสุข จึงได้ตั้งเป้าหมายให้โรงพยาบาลศูนย์/โรงพยาบาลทั่วไป “ลดโรค” หรือลดอัตราป่วยด้วยวัณโรคในบุคลากรสถานบริการให้ไม่เกินร้อยละ 5 และ “ลดเสี่ยง” หรือลดอัตราป่วยวัณโรครายใหม่ไม่เกินร้อยละ 1
นายแพทย์เจษฎากล่าวต่อว่า เมื่อบุคลากรป่วยเป็นวัณโรค จะมีผลกระทบต่อการปฏิบัติงาน ทั้งความกังวลจะแพร่เชื้อให้ผู้ป่วยและเพื่อนร่วมงาน รู้สึกอับอายที่จะเปิดเผยว่าตนเองติดเชื้อวัณโรค บางรายที่มีอาการป่วยรุนแรง มีอาการแพ้ยา หรือเกิดผลข้างเคียงจากการกินยา ทําให้ต้องหยุดงานเพื่อรักษาตัว จึงมีความจําเป็นเร่งด่วน ที่จะค้นหาบุคลากรในสถานบริการที่มีความเสี่ยงสูงต่อการติดเชื้อหรือป่วยแล้ว เพื่อให้การดูแลอย่างเหมาะสม
สําหรับระบบการดูแลบุคลากรสถานบริการ มี4มาตรการ คือ1.การขับเคลื่อนนโยบายลดการติดเชื้อวัณโรคในกลุ่มบุคลากรสถานบริการทุกระดับ2.“Smart Detect” การประเมินความเสี่ยงและคัดกรองบุคลากรกลุ่มเสี่ยง3.“Smart Response” การลดความเสี่ยงเพื่อลดการติดเชื้อวัณโรคจากการทํางานของบุคลากร เช่น การจัดระบบระบายอากาศที่เหมาะสม การกําหนดขั้นตอนการปฏิบัติงานที่ปลอดภัย การใส่อุปกรณ์ป้องกันส่วนบุคคล การให้การรักษาที่รวดเร็วและเหมาะสม เป็นต้น และ4.การสอบสวนและเฝ้าระวังวัณโรคในกลุ่มเสี่ยง เช่น พยาบาลแผนกอายุรกรรม พยาบาลแผนกผู้ป่วยนอก เป็นต้น
ทั้งนี้ เพื่อให้บรรลุเป้าหมายการยุติปัญหาวัณโรคกระทรวงสาธารณสุข มีนโนบายในการค้นหาผู้ป่วยวัณโรค เน้นในกลุ่มเสี่ยง 6 กลุ่ม ได้แก่ ผู้ต้องขังในเรือนจํา ผู้สัมผัสผู้ป่วยวัณโรค ผู้ติดเชื้อเอชไอวี ผู้สูงอายุ ผู้ป่วยเบาหวาน และบุคลากรสาธารณสุขให้ครอบคลุมร้อยละ90เพื่อลดอัตราป่วยให้เหลือไม่เกิน88ต่อประชากร100,000คน ภายในปี2564
********************************** 28 พฤศจิกายน 2560
รัฐบาลไทย-ข่าวทำเนียบรัฐบาล-ออกแบบบรรจุภัณฑ์อย่างไร ให้สามารถดึงดูดความสนใจและกระตุ้นความรู้สึกบางอย่างจากผู้บริโภคได้
วันพฤหัสบดีที่ 14 พฤษภาคม 2563
ออกแบบบรรจุภัณฑ์อย่างไร ให้สามารถดึงดูดความสนใจและกระตุ้นความรู้สึกบางอย่างจากผู้บริโภคได้
ออกแบบบรรจุภัณฑ์อย่างไร ให้สามารถดึงดูดความสนใจและกระตุ้นความรู้สึกบางอย่างจากผู้บริโภคได้
สํานักเทคโนโลยีชุมชน กรมวิทยาศาสตร์บริการ (วศ.) มีสาระดีๆ มาฝาก เพื่อเตรียมพัฒนาบรรจุภัณฑ์ในช่วง Social Distancing หรือการเว้นระยะห่างกันทางสังคมเป็นการชั่วคราว รู้หรือไม่ว่าการออกแบบบรรจุภัณฑ์ มักมีพื้นฐานจากรูปทรงเลขาคณิตต่าง ๆ ไม่ว่าจะเป็นวงกลม สามเหลี่ยม สี่เหลี่ยม หกเหลี่ยม และอีกมากมายนั้น ล้วนแล้วมีความหมายในตัวเองและยังสร้างแรงดึงดูดความสนใจและกระตุ้นความรู้สึกบางอย่างจากผู้บริโภคได้พอสมควร เช่น
1. รูปทรงสี่เหลี่ยมผืนผ้า และสี่เหลี่ยมจัตุรัส
เป็นรูปแบบที่พบมากที่สุด ด้วยความเรียบของเส้นตรงและมุมที่สมบูรณ์แบบทําให้รูปทรงสี่เหลี่ยมได้ความรู้สึกของความมีเสถียรภาพ และเป็นทางการเกิดความรู้สึกที่เชื่อถือได้และปลอดภัย
2. รูปทรงวงกลม
วงกลมไม่มีจุดเริ่มต้นหรือสิ้นสุด ทําให้รู้สึกถึงความสมบูรณ์แบบและครบวงจร มีความโค้งมน และความอ่อนโยน ให้ความรู้สึกชวนหลงใหล
3. รูปทรงสามเหลี่ยม
ให้รู้สึกถึงความเสถียรภาพที่มั่นคง และมีความสมดุล สามเหลี่ยมยังสร้างการเคลื่อนไหวและการนําสายตาของเรา
4. รูปทรงหกเหลี่ยม
ให้ความรู้สึกที่เชื่อมโยง สื่อถึงความมีมิติ แสดงถึงความเคลื่อนไหว
โดย พื้นฐานรูปทรงเลขาคณิตทั้ง 4 รูปทรงนั้น ยังสามารถสร้างสรรค์ให้เกิดรูปทรงเลขาคณิตอื่นๆ อีกมากมาย ล้วนแล้วมีความความหมายทางด้านความรู้สึก และยังสามารถนําไปประยุกต์ใช้ได้กับทั้งการพัฒนาผลิตภัณฑ์ ตราสัญลักษณ์องค์กร และอื่น ๆ
ซึ่งจะส่งผลต่อการรับรู้ของผู้บริโภคไม่มากก็น้อยโดยการออกแบบที่ดีนั้นนอกจากจะต้องตอบสนองและแก้ไขปัญหาให้กับผู้บริโภคแล้วนั้นยังต้องสร้างความงดงามทางด้านรูปลักษณ์ของผลิตภัณฑ์ให้สวยงาม โดยให้ความหมายทางด้านจิตใจผ่านรูปทรงต่างๆ ซึ่งมีความหมายที่แตกต่างกันออกไป และตรงต่ออารมณ์และความรู้สึกกลุ่มผู้บริโภคกลุ่มเป้าหมาย
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิด “ตู้บริการอเนกประสงค์ภาครัฐ” ที่จังหวัดอุบลราชธานี
วันอังคารที่ 27 กุมภาพันธ์ 2561
ปลัดกระทรวงดิจิทัลฯ เป็นประธานเปิด “ตู้บริการอเนกประสงค์ภาครัฐ” ที่จังหวัดอุบลราชธานี
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดตัว “ตู้บริการอเนกประสงค์ภาครัฐ” (Government Smart Kiosk) โดยมี ดร.ศักดิ์ เสกขุนทด ผู้อํานวยการสํานักงานรัฐบาลอิเล็กทรอนิกส์ (องค์การมหาชน) หรือ EGA และนายสฤษดิ์ วิฑูรย์ ผู้ว่าราชการจังหวัดอุบลราชธานี เข้าร่วมงานฯ ซึ่งสํานักงานรัฐบาลอิเล็กทรอนิกส์ (องค์การมหาชน) หน่วยงานในสังกัดกระทรวงฯ ได้ร่วมมือกับภาคส่วนต่างๆ ในการพัฒนาระบบราชการยุคใหม่ให้เกิดการบริการภาครัฐที่เป็นประโยชน์สูงสุด เพื่อให้ประชาชนสามารถเข้าถึงข้อมูลและบริการภาครัฐแบบครบวงจรในรูปแบบอิเล็กทรอนิกส์ โดยการยืนยันตัวตนในการเข้าถึงบริการด้วยบัตรประจําตัวประชาชนแบบอเนกประสงค์ (Smart Card) ทั้งยังเป็นการเพิ่มขีดความสามารถเชิงดิจิทัลให้หน่วยงานราชการส่วนภูมิภาคมีประสิทธิภาพการทํางานสูงขึ้น สามารถบริการประชาชนให้ได้ประโยชน์สูงสุด พร้อมก้าวสู่การเป็นรัฐบาลดิจิทัลด้วยการขับเคลื่อนผ่านนวัตกรรมด้านเทคโนโลยีเพื่อนําพาประเทศสู่ Thailand 4.0 เมื่อวันที่ 23 กุมภาพันธ์ 2561 ณ บิ๊กซี ซูเปอร์เซ็นเตอร์ อําเภอเมือง จังหวัดอุบลราชธานี
*********************
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนการบริหารจัดการข้อมูลขนาดใหญ่ด้วยเทคโนโลยี Big Data
วันอังคารที่ 5 มีนาคม 2562
กระทรวงยุติธรรม ขับเคลื่อนการบริหารจัดการข้อมูลขนาดใหญ่ด้วยเทคโนโลยี Big Data
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการฝึกอบรมเชิงปฏิบัติการ “การบริหารจัดการข้อมูลขนดใหญ่ Big Data มาประยุกต์ใช้กับกระทรวงยุติธรรม” หลักสูตร Business Intelligence
ในวันศุกร์ที่ ๑ มีนาคม ๒๕๖๒ เวลา ๐๙.๐๐ น. ณ ห้องอบรมคอมพิวเตอร์ศูนย์เทคโนโลยีสารสนเทศและการสื่อสาร ชั้น ๗ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการฝึกอบรมเชิงปฏิบัติการ “การบริหารจัดการข้อมูลขนดใหญ่ Big Data มาประยุกต์ใช้กับกระทรวงยุติธรรม” หลักสูตร Business Intelligence เพื่อเสริมสร้างความรู้ความเข้าใจให้กับผู้เข้ารับการอบรมในด้านเทคโนโลยี Big Data ในกระบวนการยุติธรรม สามารถนําความรู้ไปใช้งานจริง และสนับสนุนบุคลากรในการปฏิบัติงานอย่างมีประสิทธิภาพ จัดโดย ศูนย์เทคโนโลยีสารสนเทศและการสื่อสาร สํานักงานปลัดกระทรวงยุติธรรม ในการนี้ ปลัดกระทรวงยุติธรรม กล่าวใจความสําคัญตอนหนึ่งว่า การที่เราสามารถนําข้อมูลที่เรามีมาตอบโจทย์ เพื่อการวิเคราะห์ข้อมูลนั้น เป็นทักษะที่เราต้องยกระดับขึ้นมา เช่น ถ้าเรามีเป้าประสงค์ใหญ่ว่า เราจะลดการกระทําผิดซ้ํา ในกรอบของกระบวนการยุติธรรม สิ่งแรกที่ต้องมี คือ ผู้ที่กระทําผิดซ้ํามีจํานวนเท่าไหร่และใครบ้างที่กระทําผิดซ้ํา ซึ่งในปัจจุบันเราสามารถระบุได้ในระดับหนึ่งว่า มีคนที่กระทําผิดซ้ําหลังจากที่ปล่อยตัวไปคิดเป็นกี่เปอร์เซ็นจากฐานข้อมูลที่เราบันทึก ส่งผลต่อการวิเคราะห์เพื่อหาสาเหตุของการกระทําผิดซ้ํา และนําไปสู่การแก้ปัญหาได้อย่างถูกต้อง ซึ่งในการอบรมครั้งนี้จะสามารถสร้างบุคลากรที่มีความสามารถและเป็นผู้นําในด้านเทคโนโลยี Big Data พร้อมนําความรู้ที่ได้รับนั้นมาพัฒนาและเพิ่มประสิทธิภาพการทํางานของกระทรวงยุติธรรมต่อไป
รัฐบาลไทย-ข่าวทำเนียบรัฐบาล-กระทรวงการต่างประเทศชี้แจง กรณีข้อกังวลการเสียอธิปไตยจากการขึ้นร่วมมรดกโลก
วันพฤหัสบดีที่ 16 พฤศจิกายน 2560
กระทรวงการต่างประเทศชี้แจง กรณีข้อกังวลการเสียอธิปไตยจากการขึ้นร่วมมรดกโลก
กต.ชี้แจงรัฐบาล-หน่วยงานที่เกี่ยวข้องตระหนักดีถึงความสําคัญของอธิปไตยและผลประโยชน์ของชาติอย่างเต็มที่ ยืนยันการดําเนินการใด ๆ เรื่องชายแดน เขตแดนทางบกทางทะเล ตลอดจนความร่วมมือกับกัมพูชา จะดําเนินบนพื้นฐานความถูกต้อง รักษาอธิปไตยและผลประโยชน์ของชาติ
วันที่ 15 พฤศจิกายน 2560 นางสาวบุษฎี สันติพิทักษ์ อธิบดีกรมสารนิเทศ กระทรวงการต่างประเทศ ชี้แจงเรื่องข้อกังวลการเสียอธิปไตยจากการขึ้นร่วมมรดกโลก ตามที่นายวีระ สมความคิด เลขาธิการเครือข่ายประชาชนต่อต้านคอร์รัปชัน ระบุ “วันนี้ (15 พ.ย.) เวลา 09.00 น. ขอเชิญคนไทยผู้รักชาติที่เคยร่วมต่อสู้เพื่อปกป้องแผ่นดินไทย ไปพบกันที่ค่ายพิทักษ์อุทุมพรเขต (สิงห์ดํา) หน่วยเฉพาะกิจกรมทหารที่ 23 อ.กันทรลักษณ์ จ.ศรีสะเกษ ทหารไทยจะพาไปดูพื้นที่ที่ไทยต้องเสียให้แก่กัมพูชาตามคําพิพากษาของศาลโลก เพื่อสํารวจพื้นที่พลาญหินแปดก้อน เพื่อเตรียมเปิดเป็นแหล่งท่องเที่ยวสากล ซึ่งการกระทําดังกล่าว อาจารย์ มล.วัลล์วิภา บอกว่าเป็นการขึ้นร่วมมรดกโลก โดยกัมพูชาถือโฉนด เปลี่ยนแผนที่ใหม่ โดยยอมให้กัมพูชาได้สิทธิ์ในแผ่นดินแผ่นน้ําที่ล้ําเข้ามากินบ่อน้ํามันและก๊าซ ทําให้อธิปไตยและแผ่นดินไทยรวมถึงผลประโยชน์ของชาติได้รับความเสียหาย”
กระทรวงการต่างประเทศขอชี้แจงว่า ตามที่มีรายงานข่าวว่าจะมีการเสียอธิปไตยจากการขึ้นร่วมมรดกโลก และยอมให้กัมพูชาได้สิทธิในแผ่นดินแผ่นน้ําที่ล้ําเข้ามากินบ่อน้ํามันและก๊าซ ทําให้อธิปไตยรวมถึงผลประโยชน์ของชาติได้รับความเสียหาย นั้น
รัฐบาลและหน่วยงานที่เกี่ยวข้องทุกฝ่ายตระหนักดีถึงความสําคัญของอธิปไตยและผลประโยชน์ของชาติอย่างเต็มที่ การเจรจาหรือการดําเนินการใด ๆ ในเรื่องชายแดนและเขตแดน ทั้งทางบกทางทะเล ตลอดจนความร่วมมือด้านต่าง ๆ กับกัมพูชา จะดําเนินไปบนพื้นฐานของความถูกต้อง การรักษาอธิปไตย และการรักษาผลประโยชน์ของชาติเสมอ​
-----------------------------
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด
วันพฤหัสบดีที่ 20 สิงหาคม 2563
สุขอนามัย ห่างไกลโควิด
คู่มือชีวิตวิถีใหม่ ชีวิตดีเริ่มที่เรา
ล้างมือหลังจากทํากิจกรรมต่างๆ ดังนี้
-ไอ จาม สั่งน้ํามูก
-เข้าห้องน้ํา
-ทําความสะอาดหลังลงรถโดยสาร
-หลังหยิบจับของนอกบ้าน
-จับเงิน และจับของใช้สาธารณะ หรือของที่มีการใช้ร่วมกับผู้อื่น
รัฐบาลไทย-ข่าวทำเนียบรัฐบาล-ย้ำฝ่ายความมั่นคง เฝ้าระวังภัยสังคม เข้มทำหน้าที่เป็นหลักประกัน ดูแลความมั่นคงปลอดภัยของประชาชน ตลอดช่วงความสุขเทศกาลปีใหม่ วอนทุกคนมีส่วนร่วมลดอุบัติเหตุบนถนน
วันพุธที่ 19 ธันวาคม 2561
ย้ําฝ่ายความมั่นคง เฝ้าระวังภัยสังคม เข้มทําหน้าที่เป็นหลักประกัน ดูแลความมั่นคงปลอดภัยของประชาชน ตลอดช่วงความสุขเทศกาลปีใหม่ วอนทุกคนมีส่วนร่วมลดอุบัติเหตุบนถนน
พล.อ.ประวิตร วงษ์สุวรรณ รอง นรม. และ รมว.กห. ได้เรียกประชุมหน่วยงานความมั่นคงและหัวหน้าส่วนราชการที่เกี่ยวข้องทั้งส่วนกลางและส่วนภูมิภาค ( จว.เชียงใหม่ , ขอนแก่น , ชลบุรี , ภูเก็ต ) ผ่านระบบทางไกล ( VTC )
เมื่อ 19 ธ.ค. 61 พล.อ.ประวิตร วงษ์สุวรรณ รอง นรม. และ รมว.กห. ได้เรียกประชุมหน่วยงานความมั่นคงและหัวหน้าส่วนราชการที่เกี่ยวข้องทั้งส่วนกลางและส่วนภูมิภาค ( จว.เชียงใหม่ , ขอนแก่น , ชลบุรี , ภูเก็ต ) ผ่านระบบทางไกล ( VTC ) เพื่อเตรียมความพร้อมดูแลความมั่นคงและความปลอดภัย รวมทั้งการอํานวยความสะดวกและลดอุบัติเหตุทางถนน ช่วงหยุดยาวเทศกาลขึ้นปีใหม่ ณ ศาลาว่าการกลาโหม
ด้านการดูแลความมั่นคงปลอดภัย : พล.อ.ประวิตร ได้กําชับให้หน่วยข่าว เพิ่มความเข้มข้นงานข่าวกับกลุ่มเสี่ยง ที่เป็นภัยความมั่นคง และขอให้ทุกหน่วยงานความมั่นคงในพื้นที่ ทําหน้าที่ตลอด 24 ช.ม. ด้วยความตื่นตัว เฝ้าระวังการก่อวินาศกรรม และร่วมป้องกันเหตุในพื้นที่เสี่ยง เช่น สถานีขนส่งทั้งทางบก ทางน้ําและอากาศ , สถานที่ท่องเที่ยว รวมทั้งพื้นที่จัดงานและสถานที่สําคัญๆ ร่วมกันกวาดล้างอาชญกรรม และจัดตั้งจุดตรวจ คงเข้มสกัดกั้นและปราบปรามยาเสพติด อาวุธสงคราม การลักลอบคนข้ามแดนและสินค้าผิดกฎหมาย. เพื่อปกป้องผลประโยชน์ของชาติ รวมทั้งดูแลความปลอดภัยในชีวิตและทรัพย์สินของประชาชนทั่วประเทศ ตลอดช่วงเทศกาลปีใหม่
ด้านการอํานวยความสะดวกการเดินทางของประชาชน : รองนรม.และรมว.กห. ได้ย้ําขอให้หัวหน้าส่วนราชการระดับจังหวัด อําเภอ เตรียมความพร้อมอํานวยความสะดวกการเดินทางของประชาชน การป้องกันและลดอุบัติเหตุบนท้องถนน และการช่วยเหลือประชาชนหลังเกิดอุบัติเหตุ โดยให้นําข้อมูลทางสถิติในพื้นที่ มากําหนดมาตรการป้องกันและเฝ้าระวังอุบัติเหตุให้ครอบคลุม โดยเฉพาะการคุมเข้ม 7 มาตรการหลักในทุกพื้นที่ กับปัจจัยเสี่ยงทั้ง คน ถนนและยานพาหนะ การดูแลความปลอดภัยทางน้ําและนักท่องเที่ยว รวมทั้งการบริหารจัดการและช่วยเหลือประชาชนหลังเกิดอุบัติเหตุ
พร้อมทั้ง กําชับ กระทรวงคมนาคม ต้องกวดขันและคุมเข้มมาตรการทางกฎหมายกับผู้ประกอบการรถสาธารณะ การตรวจสอบ ปรับปรุงและซ่อมแซมผิวจราจร เครื่องหมายจราจรและการส่องสว่าง รวมทั้งพัฒนาปรับปรุงแผนการจราจรในจุดเสี่ยงทั้งเส้นทางสายหลักและสายรอง ทั้งนี้ให้ประสานขอความร่วมมือผู้ประกอบการขนส่งรถบรรทุก หยุดหรือหลีกเลี่ยงประกอบกิจการในห้วงเวลาดังกล่าว
สําหรับ ฝ่ายปกครอง ทหารและตํารวจในพื้นที่ระดับจังหวัด อําเภอและท้องถิ่น โดยเฉพาะ กํานัน ผู้ใหญ่บ้านในทุกพื้นที่ ขอให้ร่วมกวดขันวินัยจราจร ทั้งเส้นทางสายหลัก สายรอง และชนบท โดยต้องคุมเข้มมาตรการทางกฎหมายกับ การขับรถเร็วและประมาท ผู้ขับขี่ที่เมาสุรา การไม่สวมหมวกนิรภัย และสถานบันเทิงอย่างจริงจัง รวมทั้งประชาสัมพันธ์สร้างการตระหนักรู้ และขอความร่วมมือทุกครอบครัว ร่วมกันทําหน้าที่เป็นหูเป็นตา และเตือนสติกัน เพื่อลดอุบัติเหตุและการบาดเจ็บ สูญเสียที่อาจเกิดขึ้น
รัฐบาลไทย-ข่าวทำเนียบรัฐบาล-กระทรวงอุตสาหกรรมจัดพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
วันจันทร์ที่ 10 สิงหาคม 2563
กระทรวงอุตสาหกรรมจัดพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม จัดพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
วันนี้ (10 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมพิธีลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563 ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองนรม. พลเอกประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.)  ครั้งที่ 2/2561
วันศุกร์ที่ 2 มีนาคม 2561
รองนรม. พลเอกประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.)  ครั้งที่ 2/2561
ที่ประชุม กกท. รับทราบแผนปฏิบัติการดิจิทัลการกีฬาแห่งประเทศไทย พ.ศ. 2561-2563
วันนี้ (2 มีนาคม 2561) เวลา 10.00 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 2/2561 ซึ่งสรุปสาระสําคัญ ดังนี้
ที่ประชุมรับทราบแผนปฏิบัติการดิจิทัลการกีฬาแห่งประเทศไทย พ.ศ. 2561-2563 ซึ่งมีทั้งหมด 5 ยุทธศาสตร์ ประกอบด้วย ยุทธศาสตร์ที่ 1 การพัฒนาโครงสร้างพื้นฐานและความเชื่อมั่นเพื่อการรับรองเทคโนโลยีดิจิทัล ยุทธศาตร์ที่ 2 การพัฒนาบุคคลากรและองค์ความรู้ด้านเทคโนโลยีดิจิทัลของการกีฬาแห่งประเทศไทย (กกท.) ยุทธศาตร์ที่ 3 การผลักดันเทคโนโลยีดิจิทัลเพื่อการพัฒนาประสิทธิภาพการส่งเสริมการกีฬา อุตสาหกรรมกีฬา การท่องเที่ยวกีฬา และวิทยาศาสตร์การกีฬา ยุทธศาตร์ที่ 4 การพัฒนาการกีฬาแห่งประเทศไทยให้เป็นองค์กรที่เป็นสังคมดิจิทัลและองค์กรสมรรถนะสูง และ ยุทธศาตร์ที่ 5 การส่งเสริมการบริการด้วยระบบเทคโนโลยีดิจิทัลกับบุคคลากรทางการกีฬาและหน่วยงานที่เกี่ยวข้องกับประชาชนทั่วไป ซึ่งในแผนปฏิบัติการดังกล่าว มีโครงการ One stop service เป็นโครงการเป้าหมายที่สําคัญ เพื่อให้สามารถเข้าถึงได้ง่ายและเบ็ดเสร็จในจุดเดียวตามความต้องการของประชาชน รวมถึงระบบการเผยแพร่ข้อมูลข่าวสารให้แก่ประชาชนในหลายรูปแบบผ่านสื่อสังคมออนไลน์ Mobile Application และยังมีผ่านระบบ Website อีกด้วย
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สำนักนายกรัฐมนตรี ครั้งที่ 2/2560
วันอังคารที่ 17 มกราคม 2560
รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 2/2560
รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 2/2560
วันนี้ (17 มกราคม 2560) เวลา 17.00 น. ณ ห้องประชุม 109 อาคารสํานักงานปลัดสํานันายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี ได้เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 2/2560
ภายหลังเลิกประชุมเวลาประมาณ 19.00 น. รัฐมนตรีประจําสํานักนายกรัฐมนตรีได้แถลงผลการประชุมฯ ว่า
ที่ประชุมเห็นชอบให้ความช่วยเหลือแก่ผู้เสียชีวิต 77 ราย ซึ่งเสียชีวิตจากปัญหาอุทกภัยในพื้นที่ภาคใต้ โดยวันที่ 26 มกราคม 2560 พลเอก ประยุทธ์ จันทร์โอชา นายกรัฐมนตรี พร้อมคณะจะเดินทางไปตรวจเยี่ยมและให้กําลังใจ พร้อมมอบเงินช่วยเหลือแก่ตัวแทนผู้เสียชีวิตในจังหวัดสุราษฎร์ธานีรายละ 50,000 และในส่วนในพื้นที่จังหวัดอื่น ๆ นายกรัฐมนตรีจะมอบเงินช่วยเหลือผ่านผู้ว่าราชการจังหวัดเพื่อนําไปมอบต่อให้ตัวแทนผู้เสียชีวิตต่อไป
อย่างไรก็ตาม ขณะนี้ ทั้ง 3 เหล่าทัพและตํารวจตลอดจนทุกกระทรวงได้ส่งเจ้าหน้าที่ไปช่วยเหลือประชาชนตั้งแต่ประสบภัยน้ําท่วมแล้ว ซึ่งประชาชนในทุกจังหวัดได้รับความช่วยเหลือทันต่อสถานการณ์โดยรัฐบาลกระจายงบประมาณผ่านกระทรวงมหาดไทยไปจังหวัดละ 100 ล้านบาท หากมีการขาดเหลือมากน้อยเพียงใด ทุกจังหวัดสามารถยื่นหนังสือขอเงินช่วยเหลือมายังกองทุนเงินช่วยเหลือผู้ประสบสาธารณภัย สํานักนายกรัฐมนตรีได้ตามระเบียบที่กําหนดไว้ได้
ทั้งนี้ ที่ประชุมได้มอบหมายให้ทุกกระทรวงที่เกี่ยวข้องได้สํารวจความเสียหายด้านต่าง ๆ ของประชาชนโดยเร็ว เพื่อดําเนินการให้ความช่วยเหลือหลังน้ําลดได้ทันท่วงทีต่อไป
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการประชุมคณะกรรมการการกระจายอำนาจให้แก่องค์กรปกครองส่วนท้องถิ่น (กกถ.) ครั้งที่ 5/2560
วันพฤหัสบดีที่ 21 กันยายน 2560
ผลการประชุมคณะกรรมการการกระจายอํานาจให้แก่องค์กรปกครองส่วนท้องถิ่น (กกถ.) ครั้งที่ 5/2560
รองนรม. วิษณุฯ เป็นประธานการประชุมคณะกรรมการ กกถ. พร้อมเผยกําหนดจัดพิธีมอบรางวัล อปท. ที่มีการบริหารจัดการที่ดี ประจําปีงบประมาณ ในวันที่ 27 ก.ย. นี้ ที่มหาวิทยาลัยดุสิต กรุงเทพฯ
วันนี้(21กันยายน2560)เวลา10.00น.ณห้องประชุม301ตึกบัญชาการ1ทําเนียบรัฐบาลนายวิษณุเครืองามรองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น(กกถ.) ครั้งที่5/2560ซึ่งผลการประชุมสรุปสาระสําคัญดังนี้
ที่ประชุมได้รับทราบตามที่สํานักงานปลัดสํานักนายกรัฐมนตรีได้ดําเนินการจัดทําประกาศคณะกรรมการการกระจายอํานาจให้แก่องค์กรปกครองส่วนท้องถิ่นเรื่องผลการคัดเลือกองค์กรปกครองส่วนท้องถิ่นที่มีการบริหารจัดการที่ดีปีงบประมาณพ.ศ. 2560เสนอรองนายกรัฐมนตรี(นายวิษณุเครืองาม)ในฐานะประธานก.ก.ถ.เพื่อพิจารณาลงนามในประกาศและสํานักงานปลัดสํานักนายกรัฐมนตรีจะดําเนินการโอนเงินรางวัลให้กับอปท.ที่ได้รับรางวัลดังกล่าวให้แล้วเสร็จภายในงบปีประมาณพ.ศ. 2560ต่อไป ทั้งนี้ได้กําหนดให้จัดพิธีมอบรางวัลอปท.ที่มีการบริหารจัดการที่ดีประจําปีงบประมาณพ.ศ. 2560 ในวันพุธที่27กันยายน2560ณหอประชุมรักตะกนิษฐมหาวิทยาลัยสวนดุสิตถนนราชสีมากรุงเทพมหานคร
นอกจากนี้ที่ประชุมได้รับทราบสรุปผลการสัมมนาวิชาการ''บริบทใหม่ของการกระจายอํานาจสู่ท้องถิ่น''เมื่อวันที่27เมษายน2560ที่ผ่านมา ณโรงแรมรอยัลริเวอร์กรุงเทพมหานครในรูปแบบการอภิปรายโดยกลุ่มเป้าหมายประกอยด้วยคณะกรรมการการกระจายอํานาจให้แก่องค์กรปกครองส่วนท้องถิ่นและคณะอนุกรรมการฯ นักวิชาการผู้ทรงคุณวุฒิหน่วยงานที่เกี่ยวข้องและผู้บริหารองค์กรปกครองส่วนท้องถิ่นซึ่งได้ผลสรุปของการสัมมนาว่า ประเทศไทยจะเดินหน้าได้ต้องเปลี่ยนกระบวนทัศน์(paradigm)ใหม่ไม่ใช่ส่วนราชการเป็นตัวตั้งต้องใช้ภาคชุมชนท้องถิ่นเป็นตัวตั้ง ซึ่งจะโยงไปถึงการปฏิรูปประเทศยุทธศาสตร์ชาติให้ใช้ชุมชนท้องถิ่นเป็นตัวตั้งแทนโดยต้องพัฒนาภาคประชาสังคมองค์กรภาคประชาชนและภาครัฐต้องประกันรายได้โดยออกกฎหมายร่วมกันระหว่างภาครัฐและเอกชนตลอดจนให้การพัฒนาประสิทธิภาพและพัฒนาศักยภาพของท้องถิ่น
ทั้งนี้ รัฐบาลควรเปิดโอกาสให้องค์กรปกครองส่วนท้องถิ่นได้แสดงฝีมือเช่นเทศพาณิชย์กฎหมายร่วมทุนและกฎหมานอื่นๆที่เปิดช่องให้อปท.ดําเนินการได้และรัฐบาลควรเข้มงวดในการตรวจสอบท้องถิ่นโดยส่วนราชการควรลงมาสํารวจการดําเนินงานต่างๆของอปท.และการประเมินการกระจายอํานาจควรประเมินทั้งท้องถิ่นส่วนกลางส่วนภูมิภาคที่ถ่ายโอนเงินต่อไป พร้อมทั้งทิศทางใหม่ของการกระจายอํานาจซึ่งเอื้อต่อการพัฒนาประเทศในบริบทใหม่ไทยแลนด์4.0หรือสังคมนวัตกรรมโดยปรับเปลี่ยนบทบาทอปท.ให้สอดรับกับยุทธศาสตร์ของประเทศไทย ในระยะ20ปีข้างหน้าด้วย
พร้อมกันนี้ที่ประชุมได้พิจารณาและได้มีมติให้ความเห็นชอบร่างพระระราชบัญญัติกระจายหน้าที่และอํานาจให้แก่องค์กรปกครองส่วนท้องถิ่นพ.ศ. ....โดยได้มอบหมายคณะอนุกรรมการปรับปรุงแก้ไขกฎหมายดําเนินการกําหนดแผนและขั้นตอนการกระจายอํานาจ ให้แก่องค์กรปกครองส่วนท้องถิ่นเพื่อประกอบพิจารณาแก้ไขปรับปรุงพระราชบัญญัติดังกล่าวให้เสร็จเรียบร้อยและนําเสนอคณะรัฐมนตรีพิจารณาต่อไป
....................................................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) ไม่ต้องไปที่ธนาคาร สามารถลงทะเบียนเองและใช้บัญชีเดิมที่มีอยู่แล้วได้
วันศุกร์ที่ 27 มีนาคม 2563
มาตรการเยียวยา 5,000 บาท (3 เดือน) ไม่ต้องไปที่ธนาคาร สามารถลงทะเบียนเองและใช้บัญชีเดิมที่มีอยู่แล้วได้
การลงทะเบียนรับสิทธิตามมาตรการเยียวยา 5,000 บาท (3 เดือน) ซึ่งจะเปิดให้ลงทะเบียนผ่านเว็บไซต์ www.เราไม่ทิ้งกัน.com ในวันเสาร์ที่ 28 มีนาคม 2563 ตั้งแต่เวลา 18.00 น. เป็นต้นไป และเว็บไซต์จะเปิดตลอด 24 ชม.
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การลงทะเบียนรับสิทธิตามมาตรการเยียวยา 5,000 บาท (3 เดือน) ซึ่งจะเปิดให้ลงทะเบียนผ่านเว็บไซต์ www.เราไม่ทิ้งกัน.com ในวันเสาร์ที่ 28 มีนาคม 2563 ตั้งแต่เวลา 18.00 น. เป็นต้นไป และเว็บไซต์จะเปิดตลอด 24 ชม. ดังนั้น ในขณะนี้ประชาชนไม่จําเป็นต้องเดินทางไปที่สาขาของธนาคารเพื่อเปิดบัญชีใหม่หรือเพื่อลงทะเบียน โดยประชาชนสามารถลงทะเบียนได้ด้วยตนเอง หรือให้ผู้ใกล้ชิดช่วยลงทะเบียนให้ได้ อีกทั้ง ประชาชนไม่จําเป็นต้องเปิดบัญชีธนาคารใหม่ที่ธนาคารเฉพาะกิจของรัฐ เนื่องจากในขั้นตอนการจ่ายเงิน กระทรวงการคลังสามารถโอนเงินไปได้ทุกธนาคารที่ท่านมีบัญชีอยู่แล้วและได้ลงทะเบียนไว้ โดยมีเงื่อนไขเพียงชื่อและนามสกุลเจ้าของบัญชีจะต้องตรงกับชื่อและนามสกุลที่ลงทะเบียนไว้ นอกจากนี้ สามารถเลือกให้โอนเข้าพร้อมเพย์ที่ผูกกับหมายเลขประจําตัวประชาชนก็ได้ โดยประชาชนจะได้รับเงินเร็วที่สุด 7 วันทําการหลังจากการลงทะเบียนและตรวจสอบผ่านเกณฑ์คุณสมบัติที่กําหนด
ทั้งนี้ กระทรวงการคลังได้กําหนดให้การลงทะเบียนและจ่ายเงินเป็นการดําเนินการผ่านระบบออนไลน์เป็นหลัก เพื่อความสะดวกและปลอดภัยของประชาชนมากที่สุด และให้สอดรับกับแนวปฏิบัติของกระทรวงสาธารณสุขในการอยู่บ้าน หยุดเชื้อ เพื่อชาติ
Call Center ธนาคารกรุงไทย จํากัด (มหาชน) โทร. 02-111-1144 และ สํานักนโยบายการคลัง สํานักงานเศรษฐกิจการคลัง โทร. 0 2273 9020 ต่อ 3558 3563 3557 3569 3556